**VISPĀRĪGĀ VIENOŠANĀS**

Daugavpilī, 2014. gada 21. jūlijs

**Daugavpils pilsētas dome**, reģ.Nr.90000077325, juridiskā adrese K.Valdemāra iela 1, Daugavpils, LV-5401, turpmāk – Pasūtītājs, Domes izpilddirektora p.i. **Aivara Pudāna** personā, kurš rīkojas pamatojoties uz Daugavpils pilsētas domes 2005.gada 11.augusta saistošo noteikumu Nr.5 „Daugavpils pilsētas pašvaldības nolikums” 18.¹ punktu, un Domes priekšsēdētāja 25.06.2014. rīkojumu Nr.152a, no vienas puses, un

**SIA „LATGALES LAIKS”**, reģ.Nr.41503004556, juridiskā adrese: Saules iela 71B, Daugavpils, tās valdes locekļa **Valērija Ivanova** personā (turpmāk – Izpildītājs), kas rīkojas uz Statūtu pamata,

pamatojoties uz Izpildītāja atklātajamkonkursam „Publicitātes pakalpojumu nodrošināšana Daugavpils pilsētas domei” (iepirkuma identifikācijas numurs DPD 2014/08) (turpmāk – Konkurss) A.DAĻĀ „Daugavpils pilsētas domes informatīvo paziņojumu par pašvaldības rīkotajiem konkursiem, izsolēm, sabiedriskajām apspriešanām publicēšana vietējos Daugavpils laikrakstos” iesniegto piedāvājumu,

ņemot vērā Iepirkuma komisijas 2014.gada 2.jūlija lēmumu (prot.Nr.8), Publisko iepirkumu likuma 1. panta 15. punktu un 65. pantu, noslēdz Vispārīgo vienošanos (turpmāk – Vienošanās) par turpmāk minēto:

1. Vienošanās priekšmets ir publicitātes pakalpojumu nodrošināšana vietējos Daugavpils laikrakstos.
2. Parakstot Vienošanos Izpildītājs Vienošanās noteiktajā kārtībā iegūst tiesības slēgt atsevišķus publicitātes pakalpojumu līgumus par Pasūtītāja iesniegto materiālu publicēšanu Izpildītāja konkursā norādītajā laikrakstā par cenu, kas nav lielāka par konkursā norādīto.
3. Publicitātes pakalpojumu līgumi ar Izpildītāju slēdzami tādā redakcijā, kāda noteikta Vienošanās 1.pielikumā. Pieļaujamas nebūtiskas korekcijas un atkāpes, kas neietekmē līguma būtību.
4. Lai noslēgtu konkrētu publicitātes pakalpojuma līgumu, Pasūtītājs rakstveidā konsultējas ar Izpildītāju.
5. Pasūtītājs pirms līguma noslēgšanas, Izpildītājam nosūta detalizētu darba uzdevumu un nosaka termiņu, kas ir pietiekams attiecīgā piedāvājuma iesniegšanai, ņemot vērā tādus faktorus kā līguma priekšmeta sarežģītība un nepieciešamais laiks piedāvājumu sagatavošanai;
6. Izpildītājs iesniedz piedāvājumus rakstveidā. Izpildītāja atsevišķajā piedāvājumā norādītā cena nedrīkst pārsniegt Izpildītāja konkursā piedāvāto cenu.
7. Pasūtītājs konkrēto publicitātes pakalpojuma līgumu slēdz atbilstoši Izpildītāja piedāvājumam.
8. Izpildītāju konkursa pieteikumā norādīto apakšuzņēmēju nomaiņa notiek Publisko iepirkumu likumā noteiktajā kārtībā.
9. Vienošanās stājas spēkā Lai ievadītu datumu, noklikšķiniet šeit.un ir spēkā vienu gadu.
10. Atsevišķie publicitātes pakalpojumu līgumi tiek slēgti Vienošanās spēkā esības termiņa laikā, bet to izpilde var tikt pabeigta arī pēc Vienošanās darbības termiņa beigām.
11. Puses var izbeigt šo Vienošanos ierakstītā pasta sūtījumā nosūtot informatīvu vēstuli Pusēm divus mēnešus iepriekš. Tādā gadījumā spēku zaudē arī visi uz Vispārīgās vienošanas pamata noslēgtie atsevišķie publicitātes pakalpojuma līgumi, kuri vēl nav izpildīti.
12. Pušu atbildīgās personas:
	1. Inese Andiņa – Domes Sabiedrisko attiecību nodaļas vadītāja tālr.:65404349; mob.tālr.:22015525, e-pasts: inese.andina@daugavpils.lv.
	2. Margarita Ignatjeva – reklāmas menedžere tālr.29526693, e-pasts:info@latgaleslaiks.lv
13. Pušu rekvizīti un paraksti:

|  |  |
| --- | --- |
| **Pasūtītājs:** | **Izpildītājs:** |
| **Daugavpils pilsētas dome**Reģ.Nr.90000077325 Krišjāņa Valdemāra ielā 1, Daugavpils, LV-5401, Tālr.: +371 654 04344, +371 654 04399info@daugavpils.lv Kods: UNLALV2XKonts: LV10UNLA0005011130526Domes izpilddirektora p.i.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.Pudāns | **SIA „LATGALES LAIKS”**Reģ.Nr.41503004556Saules iela 71B, Daugavpils, LV-5401 Tālr.:+371 65425781, +371 26396563info@latgaleslaiks.lvKods: UNLALV2X005Konts: LV45UNLA0005009467898Valdes loceklis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_V.Ivanovs |

1.pielikums

**PUBLICITĀTES PAKALPOJUMU LĪGUMS**

**Daugavpils pilsētas dome**, reģ.Nr. 90000077325, juridiskā adrese K.Valdemāra iela 1, Daugavpils, Domes izpilddirektora Andreja Kursīša personā, kurš rīkojas uz Daugavpils pilsētas domes 2005.gada 11.augusta saistošo noteikumu Nr.5 „Daugavpils pilsētas pašvaldības nolikums” 25.1 punkta pamata (turpmāk – PASŪTĪTAJS),

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģ.Nr.\_\_\_\_\_\_\_\_\_\_, juridiskā adrese\_\_\_\_\_\_, \_\_\_\_\_\_ personā, kas rīkojas uz Statūtu pamata, (turpmāk – IZPILDĪTĀJS ), no otras puses,

 ņemot vērā Iepirkumu komisijas 2014.gada \_\_.\_\_\_\_\_\_ lēmumu atklātā konkursā „Publicitātes pakalpojumu nodrošināšana Daugavpils pilsētas domei”, DPD 2014/08, (turpmāk – konkurss) noslēdza savā starpā šāda satura līgumu (turpmāk – Līgums):

**1. Līguma priekšmets**

 1.1. PASŪTĪTĀJS uzdod un IZPILDĪTĀJS apņemas ar saviem intelektuālajiem, materiālajiem un tehniskajiem līdzekļiem, ievērojot šī Līguma noteikumus un saskaņā ar Darba uzdevumu (Līguma \_\_\_.pielikums) nodrošināt \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – PAKALPOJUMS).

**2. PAKALPOJUMA nodošanas – pieņemšanas kārtība**

2.1. IZPILDĪTĀJS apņemas uzsākt PAKALPOJUMA izpildi uzreiz pēc Līguma parakstīšanas un nodrošināt izpildi līdz \_\_\_\_\_\_\_\_\_\_\_\_\_.

1. PAKALPOJUMU izpildi Puses noformē ar pieņemšanas – nodošanas aktu.
2. PASŪTĪTĀJS **10 (desmit) darba dienu** laikā no pieņemšanas – nodošanas akta par izpildītu PAKALPOJUMU saņemšanas:
3. pieņem no IZPILDĪTĀJA PAKALPOJUMU, parakstot pieņemšanas - nodošanas aktu un iesniedz vienu tā eksemplāru IZPILDĪTĀJAM;
4. vai rakstiski izklāsta visus savus iebildumus, pretenzijas, nepieciešamos papildinājumus un labojumus par PAKALPOJUMA izpildi, un iesniedz IZPILDĪTĀJAM parakstītu pretenziju. Šādā gadījumā:
5. Puses sastāda un paraksta aktu, kurā vienojas par pasākumiem, kas veicami attiecībā uz nekvalitatīvo PAKALPOJUMU vai tā daļas trūkumu novēršanu un labojumu izdarīšanu tajā atbilstoši PASŪTĪTĀJA prasībām un to izpildes termiņiem. IZPILDĪTĀJAM ir pienākums aktā noteiktajos termiņos nodrošināt nepieciešamo pasākumu veikšanu attiecībā uz nekvalitatīvo PAKALPOJUMU vai tā daļu;
6. pēc nepieciešamo pasākumu veikšanas attiecībā uz nekvalitatīvo PAKALPOJUMU vai tā daļu IZPILDĪTĀJS atkārtoti iesniedz PAKALPOJUMU PASŪTĪTĀJAM atbilstoši šī Līguma 2.2.punktam, kas veic tā saskaņošanu atbilstoši šī Līguma 2.3. punktā noteiktajai kārtībai.

2.4. IZPILDĪTĀJAM ir pienākums patstāvīgi segt visas izmaksas, kas tam radušās saistībā ar papildinājumiem un labojumiem, kas veicami saskaņā ar PASŪTĪTĀJA norādījumiem attiecībā uz nekvalitatīvi sagatavoto PAKALPOJUMU, par kuru atbilstoši šī Līguma 2.3.2.apakšpunktā noteiktajai kārtībai ir izvirzītas pretenzijas.

2.5. Gadījumā, ja PAKALPOJUMS vai tā daļa tika nodrošināta nekvalitatīvi, tas neatbilst Līguma un/vai normatīvo aktu prasībām, un novērst trūkumus vai veikt labojumus nav iespējams, PASŪTĪTĀJS ir tiesīgs pieņemt PAKALPOJUMU ar piezīmēm, kuras tas izklāsta rakstiski. PASŪTĪTĀJAM nav pienākumu saņemt IZPILDĪTĀJA piekrišanu piezīmju izdarīšanai.

**3. Līgumcena un norēķinu kārtība**

1. Līgumcena sastāda *euro* XXXX (XXXXXXXX), neskaitot PVN. PVN 21% ir *euro* XXXXX (XXXXXXXX). Līguma summa pavisam kopā sastāda *euro* XXXX (XXXXXXXX).
2. Šī Līguma 3.1.apakšpunktā norādītā līgumcena ir maksimālā summa, kāda var tikt samaksāta IZPILDĪTĀJAM saskaņā ar šo Līgumu.
3. PASŪTĪTĀJS samaksā IZPILDĪTĀJAM par PAKALPOJUMU Līguma 3.1.apakšpunktā paredzēto summu 15 (piecpadsmit) dienu laikā pēc Pušu pieņemšanas – nodošanas akta abpusējas parakstīšanas un IZPILDĪTĀJA rēķina saņemšanas dienas.
4. Samaksa par Līgumā noteikto PAKALPOJUMU tiek veikta *euro*, pārskaitot naudu uz IZPILDĪTĀJA norādīto bankas norēķinu kontu.
5. Visi ar PAKALPOJUMA veikšanu saistītie izdevumi, kas IZPILDĪTĀJAM rodas, nodarbinot PAKALPOJUMA izpildē iesaistīto personālu un ekspertus, ir iekļauti šī Līguma 3.1.apakšpunktā norādītajā līgumcenā.

**4. Pušu tiesības un pienākumi**

 4.1. PASŪTĪTĀJA pienākumi:

1. ievērot šī Līguma noteikumus, iespēju robežās nodrošināt IZPILDĪTĀJU ar visu informāciju, kas nepieciešama šī Līguma izpildei, kā arī nodrošināt PASŪTĪTĀJA atbildīgo darbinieku līdzdalību šī Līguma izpildē, lai nodrošinātu pienākumu izpildi no PASŪTĪTĀJA puses;
2. saskaņā ar šajā Līgumā noteikto kārtību izskatīt IZPILDĪTĀJA sagatavoto PAKALPOJUMU atbilstību šī Līgumā un normatīvajos aktos noteiktajām prasībām;
3. saskaņā ar šajā Līgumā noteikto kārtību pieņemt IZPILDĪTĀJA atbilstoši šī Līguma prasībām izpildīto PAKALPOJUMU un veikt par to samaksu;
4. veikt kontroli par šī Līguma izpildi. Šim mērķim var tikt pieaicināti speciālisti un eksperti.

4.2. IZPILDĪTĀJA pienākumi:

4.2.1. ievērot šī Līguma noteikumus, kvalitatīvi izpildot PAKALPOJUMU;

4.2.2. uzņemties atbildību par normatīvo aktu ievērošanu.

1. Puses apņemas nekavējoties rakstveidā informēt viena otru par jebkādām grūtībām šī Līguma izpildes procesā, kas varētu aizkavēt savlaicīgu PAKALPOJUMA veikšanu un Līguma izpildi.
2. Puses apliecina, ka tām ir visas nepieciešamās pilnvaras un tiesības, lai slēgtu šo Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties šajā Līgumā minēto pienākumu izpildi.

4.5. IZPILDĪTĀJS apliecina, ka ir iepazinies ar šī Līguma noteikumiem un atzinis tos par saistošiem un izpildāmiem. IZPILDĪTĀJS apliecina, ka viņa rīcībā atrodas pietiekami daudz darbinieku un nepieciešamo materiālo resursu, kā arī citu līdzekļu, lai savlaicīgi un kvalitatīvi veiktu visus šajā Līgumā noteiktos pienākumus.

1. IZPILDĪTĀJS apliecina, ka tā darbinieki vai citas personas, kas ir vai būs iesaistīti šī Līguma izpildē ir vai tiks iepazīstināti ar nosacījumiem par konfidencialitāti pirms darba uzsākšanas.
2. Ja vienas Puses saistību izpildes nokavējums (tikai tāds nokavējums, kas ietekmē otras Puses spējas izpildīt savas saistības) liedz otrai Pusei veikt savlaicīgu saistību izpildi, termiņš otras Puses saistību izpildei tiek pagarināts par pirmās Puses nokavēto laikposmu. Pusei, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otras Puses saistību izpildes nokavējuma faktu.
3. IZPILDĪTĀJA apakšuzņēmējus, uz kuru iespējām IZPILDĪTĀJS balstījies, lai apliecinātu savas kvalifikācijas atbilstību iepirkumā, IZPILDĪTĀJS var nomainīt tikai ar PASŪTĪTĀJA rakstveida piekrišanu Publisko iepirkumu likumā noteiktajā kārtībā.

4.9. PASŪTĪTĀJS pieņem lēmumu atļaut vai atteikt personāla vai apakšuzņēmēju nomaiņu vai jaunu apakšuzņēmēju iesaistīšanu līguma izpildē ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

**5. Pušu sadarbība un pilnvarotās personas**

5.1. Šī Līguma izpildei katra Puse nozīmē vienu vai vairākus pārstāvjus, kuru pienākums ir vadīt un sekot šī Līguma izpildei, tai skaitā pārbaudīt un pieņemt PAKALPOJUMU, informēt par šī Līguma izpildi gan savu, gan otru Pusi.

5.2. PASŪTĪTĀJA nozīmētais (-tie) pārstāvis (-vji): , tālrunis: , fakss: , e-pasta adrese: .

5.3.IZPILDĪTĀJA nozīmētais (-tie) pārstāvis (-vji): ,tālrunis: , fakss: e-pasta adrese: .

1. Pārstāvju nomaiņas gadījumā otra Puse par to tiek rakstveidā informēta 3 (trīs) darba dienu laikā.
2. Jebkurš oficiāls paziņojums, lūgums, pieprasījums vai cita informācija (izņemot tehniskas dabas informāciju) šī Līguma sakarā tiek iesniegta rakstveidā un tiek uzskatīta par iesniegtu vai nosūtītu tai pašā dienā, ja tā nosūtīta pa faksu vai oficiālo e-pasta adresi, vai nodota personīgi otrai Pusei, ko tas apstiprina ar parakstu. Ja paziņojums nosūtīts kā reģistrēts pasta sūtījums, tad uzskatāms, ka šāds sūtījums ir saņemts 7. (septītajā) dienā pēc tā nodošanas pastā. Visi paziņojumi Pusēm tiek nosūtīti uz šajā Līgumā norādītajām adresēm.

**6. Līguma izpilde**

1. IZPILDĪTĀJS ir izpildījis šī Līguma saistības pēc visu šajā Līgumā un tā pielikumos norādīto PAKALPOJUMU izpildes atbilstoši šī Līguma 2.1.punktā noteiktajiem nodošanas termiņiem, to saskaņošanas atbilstoši šī Līguma 2.2.punktā noteiktajai kārtībai un pieņemšanas, ko apliecina Pušu parakstīti pieņemšanas – nodošanas akti.
2. PASŪTĪTĀJS izpildījis šī Līguma saistības pēc šī Līguma 3.punktā noteikto maksājumu veikšanas.

**7. Pušu atbildība**

1. IZPILDĪTĀJS izpilda PAKALPOJUMU šajā Līgumā noteiktajā apjomā un termiņā un atbilstoši PASŪTĪTĀJA norādījumiem.
2. IZPILDĪTĀJS garantē, ka PAKALPOJUMU veiks rūpīgi, profesionāli un prasmīgi.

7.3. Noteikto termiņu, par kuriem Puses ir vienojušās saskaņā ar šī Līguma 2.1. punktu, neievērošanas gadījumā IZPILDĪTĀJS apņemas maksāt nokavējuma naudu 0,1 % apmērā no Līguma 3.1.punktā norādītas Līguma summas par katru nokavēto dienu. Nokavējuma naudas samaksa šī Līguma 7.3.punktā norādītajā gadījumā neatbrīvo IZPILDĪTĀJU no tā saistību pilnīgas izpildes.

1. Līguma 2.5.apakšpunkta gadījumā PASŪTĪTĀJS ir tiesīgs samazināt par PAKALPOJUMU izmaksājamo summu par Līguma 2.pielikumā norādīto attiecīgā PAKALPOJUMA daļas cenu.
2. Pieņemšanas - nodošanas akta parakstīšana neatbrīvo IZPILDĪTĀJU no atbildības par veikto PAKALPOJUMU kvalitāti.

**8. Konfidencialitātes nosacījumi**

 8.1. Puses apņemas neizpaust finansiālu un citu informāciju, kas kļuvusi zināma Līguma rezultātā un var kaitēt Pušu interesēm. Šādas informācijas izpaušana trešajām personām vai publicēšana ir atļauta tikai Pusēm savstarpēji rakstiski vienojoties.

**9. Nepārvaramas varas apstākļi**

1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts varas un pārvaldes institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās).
2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur minēto apstākļu apstiprinājumu un raksturojumu.
3. Ja minēto apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies Līguma laušanas rezultātā.

**10. Strīdu izskatīšanas kārtība**

1. Puses domstarpības, kas saistītas ar šajā Līgumā paredzēto saistību izpildi, risina vienošanās ceļā. Vienošanos noformē rakstveidā.
2. Ja Puses nevar vienoties, strīdu nodod izskatīšanai Latvijas Republikas tiesā normatīvajos aktos noteiktajā kārtībā, piemērojot Latvijas Republikā spēkā esošos normatīvos aktus.
3. Strīdi vai domstarpības Pušu starpā neatbrīvo tos no saistību, kas noteiktas šajā Līgumā, izpildes.

**11. Noslēguma jautājumi**

 11.1. Līgums stājas spēkā dienā, kad to parakstījušas abas Puses, un darbojas līdz saistību pilnīgai izpildei.

 11.2. Par Līguma grozījumiem un papildinājumiem Puses vienojas rakstveidā. Grozījumi un papildinājumi stājas spēkā pēc to abpusējas parakstīšanas un tie kļūst par šī Līguma neatņemamu sastāvdaļu.

 11.3. Puses var vienpusēji atkāpties no līguma izpildes rakstiski brīdinot par to otru Pusi 5 (piecas) dienas iepriekš, ja:

 11.3.1. ja vienas puses darbība ir pretrunā ar šo Līgumu;

 11.3.2. ja kāda no Līguma pusēm nepilda ar Līgumu uzņemtās saistības;

 11.4. Pasūtītājam ir tiesības vienpusēji izbeigt līgumu, brīdinot par to Izpildītāju 10 dienas iepriekš, ja šajā līgumā ietverto saistību izpilde ir neiespējama vai apgrūtināta sakarā ar būtisku finansējuma samazinājumu un tās rezultātā Pasūtītājs neturpina veikt funkciju vai uzdevumus, kuru nodrošināšanai noslēgts šis līgums, vai arī veic šo funkciju vai uzdevumus samazinātā apjomā.

 11.5. Ikviena Puse ir tiesīga izbeigt šo Līgumu, rakstiski brīdinot par to otru Pusi septiņas dienas iepriekš.

 11.6. Līgums atspoguļo Pušu vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās, kas pastāvējusi starp Pusēm līdz Līguma parakstīšanai attiecībā uz Līguma priekšmetu.

 11.7. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.

 11.8. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajam personām bez otras Puses rakstiskas piekrišanas.

 11.9. Līgums sastādīts latviešu valodā uz( ) lapām ar pielikumiem kopā uz( ) lapām un parakstīts 2 (divos) eksemplāros ar vienādu juridisko spēku, katrai PUSEI pa vienam eksemplāram.

**12. Pušu rekvizīti**